[bookmark: _GoBack]У склопу 68. Међународног београдског сајма књига, Удружење ликовних уметника примењених уметности и дизајнера Србије додељује признања најистакнутијим публикацијама објављеним у протеклој години. Признања се традиционално додељују из области илустрације, стрипа, дизајна, комплетне опреме књиге, као и за монографска издања, али и грађу која је од значаја за даље изучавање историје и теорије уметности. Поред већ установљених награда, ове године је жири доделио похвале и посебна признања ауторима чије су књиге препознате као дела од изузетног значаја за уметност и културу Републике Србије. 
Овогодишњи жири радио је у саставу Јелена Павићевић (председница жирија, секција за теорију, критику и историју примењене уметности), Сенка Влаховић (сликарска секција) и Дејан Вукелић (дизајн секција). Од великог броја квалитетних публикација, жири се определио да додели дипломе издавачима и ауторима. 
Жири УЛУПУДС-а је доделио следеће дипломе:

1. Диплома за издање Паја Јовановић „Мемоари сликара“ (први део) значајне за историјат уметности Републике Србије – Академској књизи, 2025.

2. Диплома за издавачки подухват године из области теорије уметности и филозофије – Славој Жижек „Срећа се ипак не смеши“ Академској књизи, 2025.


3. Диплома за издавачки подухват године за монографију „Горанка” Службеном гласнику, 2025.

4. Диплома за монографско издање „Бјесови“ Зорану Маринковићу (Службени гласник, 2025)


5. Диплома за дизајн и опрему каталога изложбе „Мома Капор – Златни пресек“ Маји Вучковић (Медија центар „Одбрана“, 2025)

6. Диплома за најбољег младог илустратора Јакшу Лакићевића за
сликовницу „Лена и пуж“ ауторке Александре Јовановић (Креативни центар, 2025)

7. Диплома за опрему и илустрацију књиге „Краљ облака“ ауторки Зорани Поповић (Пчелица, 2025)

8. Диплома за илустрацију књиге за децу „Златно срце" издавачу „Пчелица“, (Пчелица, 2025)
9. Диплома за графичко обликовање књиге „Здравко Шотра – Мојих 500 глумаца“ издавачу Службени гласник, 2025.

10. Диплома за издавачки подухват „Пушкин у српском стрипу“ издавачу Макондо, 2025.


11. Диплома за монографско издање „Проширено поље стрипа а и шире“ Алекси Гајићу (Средња земља, 2025)

12. Диплома за идејни пројекат и каталог изложбе „Алтернативна Цуца Сокић: цртежи“, ауторкама мр Милана Квас и Горани Стевановић (Спомен збирка Павла Бељанског и Народна библиотека Србије, 2025)

У Београду, 
октобар, 2025.

